**Úlohy ku kresleným vtipom:**

1. Pozorne si pozri všetky kresby. Otvor si dokument s tabuľkou, v ktorej sú opísané základné časti kresleného vtipu. Preštuduj ju.
2. Spomedzi kresieb si vyber tri, ktoré ťa najviac zaujali. Podmienkou je, že aspoň jedna z tebou vybraných kresieb využíva symbolizmus vychádzajúci z historickej (alebo mytologickej, literárnej) udalosti či postavy.
3. Každej kresbe vymysli svoj vlastný názov, opíš ako na teba pôsobí, čo v tebe vyvoláva, čo ňou chcel autor povedať?
4. Každú z troch vybraných kresieb analyzuj podľa tabuľky v dokumente. Pokús sa zistiť a pri každej kresbe opíš, aký symbolizmus, vizuálne metafory, karikatúry, zveličenie a stereotypizáciu využíva. Skús to spracovať čo najdetailnejšie.
5. Na čom je založený humor na jednotlivých kresbách (ak je v nich obsiahnutý)?
6. Aké konkrétne poznatky musí človek mať, aby dokázal týmto kresbám porozumieť a dekódoval v nich použitý symbolizmus a metafory?
7. Na akú historickú, umeleckú alebo mytologickú udalosť (postavu, dielo) jedna z tebou vybraných kresieb odkazuje? Prečo sa ju rozhodol autor takto využiť na zobrazenie súčasnej situácie pandémie koronavírusu?
8. Čo je hlavným posolstvom kresby, čo ňou chcel autor povedať (perspektíva a tón v tabuľke)?
9. Pokús sa navrhnúť vlastnú kresbu (karikatúru) o koronavíruse a boji proti nemu. Ak nevieš kresliť, nevadí, skús ju aspoň načrtnúť, alebo slovne opíš, z čoho by sa skladala a ako by vyzerala.